**השאלה המרכזית- הצופה רע לכל אדם- איפה זה פוגש אותי?**

מסר: "הצופה הוא רע לכל אדם ואח לכל צופה". בימים אלו של משבר לאומי ובינלאומי, מעשה טוב קטן לאדם אחר יכול להיות משמעותי מאוד גם לנותן וגם למקבל.

**מתודה ראשונה:**

**זמן:** | **נספחים:** הצופה רע לכל אדם - איפה זה פוגש אותי - נספח 1 | **ציוד:** |

המדריך ישלח לחניכים בווצאפ את סיפור קשר העניבה ויקריא להם אותו (אפשר שכל חניך יקריא חלק בסיפור, שהמדריך יקריא הכל ).

**מתודה שנייה:**

**זמן:** 10 דק | **נספחים: אין** | **ציוד:** אין |

לאחר קריאת הסיפור יתבקשו החניכים לכתוב הודעה בווצאפ מעשה טוב שהיו רוצים לעשות למען אדם אחר (אדם ספציפי, ולא כללי לקבוצה או למקום וזאת כיוון שאנו מתמקדים בדיבר ”רע לכל אדם ואח לכל צופה").

לאחר מכן כל חניך יבחר מעשה שהוא מתחבר אליו במיוחד ויגיב בהודעה אימוג'י או סימון אחר לבחירת המדריך שאומר שהחניך בוחר באותו המעשה (לא בהכרח המעשה בפתק שלו ואפשר לעודד לכך). החניכים יתחייבו לבצע את המעשה שבחרו ולשלוח תמונת תעוד בווצאפ. חניך שיעמוד בהתחייבותו יזכה (אפשר לעודד בצופר קטן ומגניב)

בפעולה העוקבת – כל חניך יציג במהרה את המעשה אותו עשה וישתף את חוויתו בעקבות עשיית המעשה.

**הערות למדריך:** המדריך יכול לשלוח רעיונות בקבוצה למעשים טובים מותאמים להנחיות הקורונה- לעזור להורים בנקיונות לפסח, לסייע בקניות למשפחה שזקוקה/ לקשישים/ חולים/ משפ עובדות שחוששים לצאת, להתקשר לסבתא, לעשות בייביסיטר ללא תשלום לשכן וכל דבר העולה על רוחכם.

כדי לעודד את החניכים לבצע את המעשה הטוב – המדריך יכול להתקשר לחניכיו במהלך השבוע ולשאול אותם האם ביצעו את המעשה. במידה ולא – יעודד אותם לעשות כן ואף במידת האפשר יציע להצטרף- כך ירוויח קשר אישי עם החניכים, ועידוד למעשים טובים.

**נקודות חשובות להצלחת הפעילות:** כדאי לוודא שהחניכים מתחייבים לבצע מעשה ריאלי וברור.

**סיפור קשר העניבה:**

לפני שנים רבות היו שני חברים, עידו ואייל. עידו ואייל היו חניכים בצופים, בשבט (## **הכנס את שם השבט שלך** ##) ואהבו לטייל בארץ. בוקר אחד החליטו החברים לטפס על המצוק שעל הר הכרמל, הוא הגבוה ביותר והמסוכן שבמצוקי ישראל.

היום התחיל בהיר ויפה, אך לפתע פתאום נשבה רוח חזקה שהפתיעה את החברים. עידו נלחם ברוח החזקה , אך איבד שיווי משקל, החליק מהצוק ונאחז בקצות אצבעותיו בהר. אייל אמנם היה קרוב לעידו, אך לא הצליח להגיע אליו. הוא הוריד את העניבה מראשו (הוא קשר אותה לראשו ככובע( וזרק אותה לכיוון אייל בניסיון למשוך אותו אליו. אך אבוי, העניבה לא הייתה ארוכה מספיק, עידו לא הצליח לתפוס אותה והיה עדיין בסכנה.

בשנייה האחרונה, רגע לפני שעידו החליק מהצוק אל עבר התהום, אייל צעק אליו "זרוק אליי את העניבה שלך!". עידו השליך את העניבה שלו לאייל, שקשר את העניבות קשר שלמד בכיתה ד' , זרק את העניבות המחוברות אל עידו ובכך הציל את חיי חברו.

כסמל לחברות החזקה ולמעשה הטוב ומלא התושייה של אייל , החברים הטובים מקפידים עד היום לקשור קשר בעניבה רק לאחר שביצעו מעשה אחד טוב באותו היום.